《行县福清憩庐山院竹轩用壁间韵》
宋代·李正民

伏雨阑风倦暑途，傍檐疏竹暂清虚。蓝田颇畏赵卿日，裹饭频经乾竺居。

过岭黄云收䆉稏，隔溪烟瞑点舂锄。山川信美怀吾土，何必临川更羡鱼。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。